b'\n_START_ARTICLE_\n5. Mojzesova knjiga\n_START_PARAGRAPH_\n5. Mojzesova knjiga (hebrejsko \xd7\xa1\xd7\xa4\xd7\xa8 \xd7\x93\xd7\x91\xd7\xa8\xd7\x99\xd7\x9d [Devarim] = Besede; latinsko Deuteronomium poslovenjeno Devteronomij; kratica 5 Mz) je peta knjiga Stare zaveze. Knjigo sestavlja 34 poglavij.\n_START_SECTION_\nVsebina\n_START_PARAGRAPH_\nVe\xc4\x8dji del knjige (poglavja 1-30) zavzemajo trije mojzesovi govori na vzhodni strani reke Jordan, preden izraelovi sinovi za\xc4\x8dnejo osvajati K\xc3\xa1naansko de\xc5\xbeelo. Mojzesov prvi govor povzame njihovo \xc5\xa1tiridesetletno potovanje v pu\xc5\xa1\xc4\x8davi, kon\xc4\x8da pa se s pobudo, naj se ljudstvo dr\xc5\xbei Bo\xc5\xbejih zakonov. Njegov drugi govor ponovi deset Bo\xc5\xbejih zapovedi (prim. 2 Mz 20:1-17), ter ponovno poudarja, naj se ljudstvo dr\xc5\xbei vseh danih zapovedi. Zajame tudi blagoslove in poudari, da jih bodo ljudi dele\xc5\xbeni, \xc4\x8de se bodo ravnali po Bo\xc5\xbejih zapovedih. V nasprotnem primeru pa jih doletijo nesre\xc4\x8de in prekletstva. V svojem zadnjem govoru Mojzes razlo\xc5\xbei pomembnost zaveze. Poudari tudi pomembnost kesanja in Bo\xc5\xbeje usmiljenje v primeru, da se ljudtvo pokesa svojih prestopkov. Izrazi tudi, da Bo\xc5\xbeje besede ni te\xc5\xbeko razumeti in jo urisni\xc4\x8devati. Svoj zadnji govor kon\xc4\x8da s podajanjem izbire; izpolnjevanje Bo\xc5\xbejih zakonov imenuje izbira \xc5\xbeivljenja, odpad od Bo\xc5\xbejih zapovedi pa izbira smrti._NEWLINE_Zadnja \xc5\xa1tiri poglavja opisujejo, kako je J\xc3\xb3zue postal mojzesov naslednik in dajejo pobudo javnega branja postave vsako sedmo leto. Zajemajo tudi mojzesovo pesem in njegove blagoslove. Na koncu sme Mojzes pogledati v obljubljeno de\xc5\xbeelo, v njo pa ne sme vstopiti. Knjiga se kon\xc4\x8da z mojzesovo smrtjo._NEWLINE_V 5. Mojzesovi knjigi ima izjemen pomen zapoved iz 6. poglavja (vrstice 4-5). Imenuje se "Poslu\xc5\xa1aj Izrael". Za mnoge Izraelce je ta zapoved klju\xc4\x8dna izpoved vere. V Kr\xc5\xa1\xc4\x8danstvu se smatra kot najpomembnej\xc5\xa1a zapoved v Postavi. (Poleg Mz 19:18)'